section_heading: Životopis
paragraph_text: Za vrijeme Bečkog rata, mletačke su vlasti nasilno preselie 4.000 ljudi s područja istočne Hercegovine u okolicu Opuzena. Kako bi se Turci osvetili, ubijali su pobunjenike, a kuće popalili. Tako je Trebinjska biskupija opet ostala opustošena. U cijeloj je biskupiji ostalo 60-ak domaćinstava i samo jedan svećenik. Od 1695. područje biskupije potpalo je pod mletačku upravu, ali Primović je ni tada nije mogao posjećivati. Primović se obratio Propagandi da posreduju po tom pitanju te oni, zbog starosti i bolesti Primovića, imenuju Nikolu Bijankovića za vizitatora trebinjsko-mrkanske biskupije. Nakon mira u Srijemskim Karlovcima (1699.) velik dio Trebinjske biskupije pripao je Turcima, a pod Mlečanima ostaju sela Slivno, Vidonje i Dobranje.